
REPUBLIKA E SHQIPERISE

KESHILLI I MINISTRAVE




 AKT NORMATIV
Nr.______, datë __________

PËR

DISA NDRYSHIME DHE SHTESA NË LIGJIN NR.185/2013, “PËR BUXHETIN E VITIT 2014”
Në mbështetje të nenit 101 të Kushtetutës, me propozimin e ministrit të Financave, Këshilli i Ministrave

V E N D O S I:

Në ligjin nr.185/2013, “Për buxhetin e vitit 2014”, bëhen këto ndryshime dhe shtesa :

Neni l

Neni 1 ndryshohet, si më poshtë vijon:
“Neni 1

Buxheti për vitin 2014 është:

Të ardhurat 



 
               367 949  milionë lekë;


Shpenzimet 




               456 404  milionë lekë;


Deficiti            

 
 
                 88 455  milionë lekë.

Ai përbëhet nga buxheti i shtetit, buxheti vendor dhe fondet speciale: sigurimet shoqërore, sigurimet shëndetësore dhe kompensimi i pronarëve.”.
Neni 2
Neni 2 ndryshohet, si më poshtë vijon:
“Neni2

Buxheti i shtetit  për vitin 2014 është:

Të ardhurat 



                         291 628   milionë lekë;


Shpenzimet 



   
               380 083   milionë lekë;


Deficiti


                                      88 455   milionë lekë.”.
Neni 3
Neni 3 ndryshohet, si më poshtë vijon:
“Neni 3

Buxheti vendor për vitin 2014 është:

Të ardhurat 
 


         
                 37 199  milionë lekë;


Nga të cilat:


  Granti i pakushtëzuar nga buxheti qendror         21 726   milionë lekë;


  Të ardhura të tjera


        
       15 473   milionë lekë;


Shpenzimet                                                            37 199   milionë lekë.”.
Neni 4

Neni 4 ndryshohet, si më poshtë vijon:
“Neni 4
          Buxheti i sigurimeve shoqërore për vitin 2014 është: 

l. Skema e sigurimit të detyrueshëm shoqëror

   Të ardhurat, gjithsej,     
                      
95 704    milionë lekë;


   Nga të cilat:


- kontributet


                       
54 380    milionë lekë;


- transferimet nga buxheti i shtetit

41 324    milionë lekë;

   Shpenzimet




          95 704    milionë lekë.

Paga minimale, për efekt të pagesës së kontributit të sigurimeve shoqërore dhe shëndetësore, përcaktohet nga Këshilli i Ministrave dhe ndryshon sa herë që rriten pagat dhe pensionet. Këshilli i Ministrave ka të drejtë të përcaktojë një kontribut të veçantë minimal për personat e vetëpunësuar në bujqësi dhe për kategoritë specifike të personave të vetëpunësuar. Diferenca ndërmjet kontributeve të veçanta me kontributin minimal mbulohet nga transferta e buxhetit të shtetit, por jo më shumë se kufijtë e transfertave të përcaktuara në këtë ligj. Për vitin 2014, teprica e të ardhurave, sipas programeve dhe degëve të sigurimit shoqëror, përdoret për mbulimin e deficitit të degës së pensioneve.

2. Skema e sigurimit suplementar

  Të ardhurat, gjithsej 

                               4 846  milionë lekë;


   Nga të cilat:


-  kontributet


                     750   milionë lekë;


-  transferimet nga buxheti i shtetit
           4 096   milionë lekë;


  Shpenzimet



                     4 846   milionë lekë.

Shpenzimet administrative, si pjesë e shpenzimeve totale për skemën e sigurimeve shoqërore, janë jo më shumë se 1 930 milionë lekë dhe ndahen sipas skemave në proporcion me shpenzimet e drejtpërdrejta.”.
Neni 5

Neni 5 ndryshohet, si më poshtë vijon:
“Neni 5
          Buxheti i sigurimeve shëndetësore për vitin 2014 është:

Të ardhurat, gjithsej 


    
           32 910  milionë lekë;


 Nga të cilat:


- kontributet dhe të tjera

      
           8 319   milionë lekë;


- transferimet nga buxheti i shtetit
           24 591   milionë lekë;


Shpenzimet



                                32 910   milionë lekë.

Fondi për shërbimin spitalor detajohet dhe përdoret me vendim të Këshillit të Ministrave.”.
Neni 6

Neni 6 ndryshohet, si më poshtë vijon:
“Neni 6
         Buxheti i fondit për kompensimin në vlerë të pronarëve për vitin 2014 është: 

Të ardhurat, gjithsej 


    
            1 400    milionë lekë;


 Nga të cilat:


- të ardhura të tjera


    
               100   milionë lekë;


- transferimet nga buxheti i shtetit
            1 300   milionë lekë;


Shpenzimet



                                1 400  milionë lekë.”.
Neni 7
Neni 8 ndryshohet, si më poshtë vijon:
“Neni 8
          Të ardhurat e buxhetit të shtetit, sipas grupeve kryesore, janë:

Grantet


                           
         8 500   milionë lekë;


Të ardhurat tatimore


        
     260 517  milionë lekë;


Të ardhurat jotatimore


 
       22 611   milionë lekë.”.
Neni 8
Neni 9 ndryshohet, si më poshtë vijon:
“Neni 9
Kufiri i financimit të deficitit të buxhetit të shtetit nga burime të brendshme dhe të huaja është 88 455 milionë lekë, nga i cili 400 milionë lekë financohen nga të ardhurat e privatizimit. Në rast mosrealizimi të të ardhurave të buxhetit dhe të të ardhurave nga privatizimi, huamarrja totale për financimin e deficitit prej 88 055 milionë lekësh nuk ndryshon. Këshilli i Ministrave merr masa për kompensimin e diferencave nga burime suplementare ose nga shkurtimi i shpenzimeve. 

Të ardhurat nga privatizimi mbi shumën e parashikuar në këtë buxhet përdoren jo më pak se 50 për qind për uljen e borxhit publik dhe pjesa tjetër përdoret me vendim të Këshillit të Ministrave për rritjen e kufirit të shpenzimeve kapitale, e cila, automatikisht, rrit kufirin e deficitit të buxhetit të shtetit, të përcaktuar në nenet 1 dhe 2, të këtij ligji.”.
Neni 9
Neni 10 ndryshohet, si më poshtë vijon:
“Neni 10
         Shpenzimet e buxhetit të shtetit, sipas grupeve kryesore, janë:

Shpenzimet korrente                                          274 029   milionë lekë;


Shpenzimet kapitale                                             66 004   milionë lekë;


Fondi rezervë
                                                 1 500   milionë lekë;


Kontingjenca                                                         1 550   milionë lekë;


Fondi për rritjen e pagave dhe pensioneve            2 000   milionë lekë;

Detyrimet e prapambetura                                        35 000    milionë lekë.

Kufiri i shpenzimeve për çdo ministri dhe institucion, në nivel programi, është sipas tabelës 1, që i bashkëlidhet këtij ligji. 
Detyrimet e prapambetura shpërndahen sipas rregullave, procedurave dhe kritereve të vendosura me vendim të Këshillit të Ministrave dhe regjistrohen, sipas ministrive përkatëse, mbi kufirin e miratuar në tabelën nr.1, që i bashkëlidhet këtij ligji.

Fondi i kompensimeve prej 1 100 milionë lekësh përdoret për kompensimin e shtresave në nevojë, sipas rregullave, procedurave dhe kritereve të vendosura me vendim të Këshillit të Ministrave dhe u shpërndahet ministrive përkatëse mbi kufirin e miratuar në tabelën nr.1, që i bashkëlidhet këtij ligji.
Këshilli i Ministrave vendos norma dhe standarde financiare për shpenzimet publike, të cilat janë të detyrueshme për t’u zbatuar nga të gjitha njësitë e qeverisjes së përgjithshme.”.
Neni 10
Paragrafi i parë, i nenit 11, ndryshohet, si më poshtë vijon:

“Numri i përgjithshëm i punonjësve në organikë është 86 100 punonjës. Numri maksimal i punonjësve për çdo ministri dhe institucion qendror, i dhënë  në tabelën 2, që i bashkëlidhet këtij ligji dhe është pjesë përbërëse e tij, detajohet nga ministritë dhe institucionet qendrore në përputhje me strukturat e miratuara për çdo institucion varësie. Këshilli i Ministrave mund të rialokojë numrin e punonjësve ndërmjet institucioneve të përmendura në tabelën 2, në rastin e ristrukturimit të institucioneve ekzistuese apo krijimit të institucioneve të reja. Numri rezervë, i parashikuar në tabelën 2, përdoret me vendim të Këshillit të Ministrave për krijimin e institucioneve të reja. Këshilli i Ministrave përcakton numrin maksimal të punonjësve me kontratë të përkohshme për çdo ministri dhe institucion qendror. Fondi i veçantë i institucioneve buxhetore prej 1 200 milionë lekësh shpërndahet dhe përdoret me miratimin e ministrit të Financave dhe sipas procedurave që përcaktohen me udhëzim të tij.”.
Neni 11
Neni 13 ndryshohet, si më poshtë vijon:
“Neni 13
Fondi rezervë i buxhetit prej 1 500 milionë lekësh përdoret nga Këshilli i Ministrave për raste të paparashikuara të institucioneve buxhetore. Fondi i kontingjencës prej 1 550 milionë lekësh përdoret me vendim të Këshillit të Ministrave. Fondi për rritjen e pagave e të pensioneve prej 2 000 milionë lekësh shpërndahet nga ministri i Financave, sipas vendimeve të Këshillit të Ministrave.”.
Neni 12
1. Në aneksin 3, të përmendur në nenin 15, pas pikës VIII shtohet  pika VIII.1, me këtë përmbajtje:
“VIII.1. Për Fondin për Zhvillimin e Rajoneve si autoritet kontraktor mund të jetë edhe Fondi Shqiptar i Zhvillimit.”.
2. Në tabelën nr.3, “Transferta e pakushtëzuar për bashkitë dhe komunat”, të përmendur në nenin 15, bëhen këto ndryshime: 

a) Vlera e fondit për Fondin për Zhvillimin e Rajoneve bëhet                     8 420 000 mijë lekë;

b) Totali në tabelë bëhet 20 433 642 mijë lekë.

Neni 13
Neni 17 ndryshohet, si më poshtë vijon:
“Neni 17
Kufiri i shpenzimeve, sipas tabelës l, që i bashkëlidhet këtij ligji, mund të rishpërndahet gjatë vitit ndërmjet programeve brenda të njëjtit institucion buxhetor apo ndërmjet programeve të institucioneve të ndryshme nga Këshilli i Ministrave, deri në masën 10 për qind të shumës së përgjithshme të shpenzimeve korrente apo shpenzimeve të përgjithshme kapitale, duke ruajtur totalin e shpenzimeve korrente dhe kapitale. Bëjnë përjashtim nga ky rregull shpenzimet që përfshihen në Fondin për Zhvillimin e Rajoneve, të cilat mund të transferohen nga një program në tjetrin pa kufizim.”. 
Neni 14
Neni 18 ndryshohet, si më poshtë vijon:
“Neni 18
Kufiri për rritjen vjetore të totalit ekzistues të borxhit të shtetit dhe atij të garantuar të shtetit, në dobi të palëve të treta përfituese, për vitin 2014, është 106 701 milionë lekë, i dhënë me hollësi, si më poshtë vijon:
1. Për huamarrjen e brendshme vjetore deri në 51 109 milionë lekë.
          2. 
Për huamarrjen neto për financimin e projekteve të huaja deri në 12 302 milionë lekë.
3. Për rritjen vjetore  të garancive të shtetit, në dobi të palëve të treta përfituese, deri në 8 290 milionë lekë.

4.  Për mbështetjen e huaj buxhetore deri në 35 000 milionë lekë.

Stoku i borxhit shtetëror vlerësohet të arrijë në 931 779 milionë lekë.

Stoku i borxhit të garantuar vlerësohet të arrijë në 59 614 milionë lekë.”.
Neni 15
Ky akt normativ hyn në fuqi menjëherë dhe botohet në “Fletoren zyrtare”.
K R Y E M I N I S T R I

EDI RAMA
MINISTRI I FINANCAVE

